Сёння храм з’яўляецца знакам вайсковай славы нашых продкаў. І нагадвае мінуўшчыну. І тое, як пры мудрых і адважных правадырах краіны, народ адстойваў сваю незалежнасць і бараніў межы ад усходніх ворагаў: як ад царскай Расіі, так і ад Асманскай Імперыі. Напрыклад, у касцеле знаходзяцца літаўры (вялікія вайсковыя барабаны), іх забралі ў туркаў падчас бітвы каля Хоціна ў 1621 г. Ёсць таксама абраз Маці Божай, без якога не выпраўляўся ў вайсковыя паходы славуты гетман. Міхаіл Казімір Пац быў, дарэчы, вернікам. Пасля смерці яго пахавалі на прыступках пры ўваходзе ў касцёл і на яго просьбу труна была прыкрыта каменнай плітой з надпісам па-лацінску: “тут спачывае грэшнік”.